รักษาตัวรอดเป็นยอดดี หาสาวมาแชท
Omegle เป็นเว็บสำหรับคุยกับคนแปลกหน้า ถึงแชทกับใครแล้วถูกคอเหมือนรู้จักกันมาแต่ชาติปางก่อน ก็ยังเป็นคนที่ไม่เคยเห็นกระทั่งหน้าตาอยู่ดี เพราะงั้นเรื่องที่เขาแชทมาก็ไม่จริงเสมอไป เวลาจะทำอะไรในโลกออนไลน์ ความปลอดภัยของตัวเองและข้อมูลส่วนตัวสำคัญที่สุด เพื่อนใหม่ "ที่ไม่รู้เป็นใคร" นี่แหละน่ากลัว อย่าเพิ่งด่วนนัดเจอตัวเจอหน้ากันในโลกความเป็นจริง ขอให้แชทกันไปสักพักในช่องทางอื่นจนรู้จักกันดี ถ้าสุดท้ายนัดเจอกันจริงๆ ก็ขอให้เลือกที่สาธารณะ ไม่ปลอดคน และตกลงกันได้ทั้งสองฝ่าย หนุ่มไทยแชทกับสาวฝรั่งใน Omegle ต้องระวังมิจฉาชีพด้วย เดี๋ยวจะออกเงินค่าตั๋วให้เธอเก้อซะงั้น ถ้าไปเผลอคุยกับผู้เยาว์ในเชิงชู้สาว ระวังจะเรื่องใหญ่ อย่าลืมว่าสาวๆ ใน Omegle มีตั้งแต่อายุ 13 ขึ้นไป เพราะงั้นของแบบนี้ต้องรู้จักใช้วิจารณญาณ Cyberbully หรือการคุกคาม กลั่นแกล้งกันทางอินเทอร์เน็ต ถือเป็นเรื่องร้ายแรงในแทบทุกประเทศ ยิ่งไม่เห็นหน้ากันแบบนี้หลายคนยิ่งได้ใจ ขอให้ท่องไว้เสมอว่าอีกฝ่ายก็เป็นมนุษย์ที่มีเลือดเนื้อมีจิตใจเหมือนคุณ สิ่งที่คุณทำลงไปอาจทำร้ายจิตใจคนอื่นได้ ให้เอาใจเขามาใส่ใจเรา ถ้าไม่มีอะไรดีๆ จะพูด ก็อย่าพูดอะไรเลยดีกว่า Omegle ให้คุณค้นหาเพื่อนคุยจากความสนใจที่มีร่วมกันได้ ก็ลองใส่ไป อะไรก็ได้ที่สาวน่าจะสนใจ เพื่อเพิ่มโอกาสที่เขาจะเลือกคุยกับคุณ  ความสนใจที่ว่าก็เช่น เพลงหรือวงดังๆ งานอดิเรกอะไรที่สาวๆ เขาทำกัน ไปจนถึงหนังและซีรีส์ที่กำลังฮอตฮิต โดยเฉพาะในหมู่สาวๆ บางคนเวลาจะคุยกับคนแปลกหน้าทีนี่ตัวแข็งไปหมด (ถึงจะไม่เห็นหน้าก็เถอะ) เพราะงั้นให้เตรียมคำพูดไว้ทักทายสัก 2 - 3 ประโยค จะได้หายอึดอัด เช่น ถามว่าเป็นไงบ้าง วันนี้ทำอะไรมา ดูหนังฟังเพลง ท่องเที่ยว หรือเรียน ก็ว่าไป ลองถามเพื่อนในชีวิตจริงที่เขาคุยเก่งๆ ดูก็ได้ ว่าเริ่มคุยกับเพื่อนใหม่ยังไงดี ถ้าเริ่มมาก็ออกตัวแรง ระวังจะหลุดโค้งไม่รู้ตัว ทักทายไปตามที่เตรียมไว้นั่นแหละ พอคุยกันไปเรื่อยๆ เดี๋ยวก็พอเดาได้เอง ทั้งจากภาษาที่ใช้และหลายๆ อย่าง  ถ้าเลือก video chat แบบเห็นหน้า ต้องเช็คดีๆ ว่า "ตรงปก" ไหม เพราะเดี๋ยวนี้หลอกกันกระทั่งเอาวีดีโอที่อัดไว้มาใช้แทนตัวจริง เพราะงั้นจับให้ได้ว่าเขาคุยอยู่กับคุณจริงๆ นี่เพิ่งทำความรู้จักกัน เพราะงั้นให้คุยแต่เรื่องเบาๆ สนุกๆ เช่น อยู่ประเทศไหน เป็นยังไง ชอบอะไร เรียนอะไร ถามเรื่องงานอดิเรก และอื่นๆ จะต่อกันติดและคุยกันได้อีกยาว ถ้าคุณสองคนมีความสนใจร่วมกัน ถ้าเธอเกิดพูดถึงอะไรที่คุณเองก็สนใจขึ้นมา รีบต่อยอดเลย! บางคนก็อดไม่ได้ที่จะขุดสารพัดเรื่องดีๆ มาโฆษณาตัวเอง แต่บอกเลยว่าสาวๆ ยี้นักผู้ชายขี้โม้เนี่ย เพราะงั้นถ่อมตัวเข้าไว้ ที่สำคัญใส่ใจเธอหน่อย อย่ามัวแต่พูดเรื่องตัวเอง มุขฮาพาเจริญ สาวๆ หลายคนชอบผู้ชายสายตลก แต่ถ้าล้นไประวังสาวหนีแทบไม่ทัน โดยเฉพาะแชทออนไลน์แบบนี้ ที่สีหน้าท่าทางก็ไม่เห็น น้ำเสียงก็ไม่ได้ยิน เลยทำให้มุขแป้กได้ง่ายๆ ทีนี้ก็มุขไม่ฮาพาเครียด ที่สำคัญอย่าเล่นมุขใต้สะดือ  เล่าเรื่องฮาๆ ที่เกิดกับคุณจริงๆ นอกจากฟังดูกันเอง ไม่อีโก้แล้ว ยังต่อยอดไปคุยเรื่องส่วนตัวได้ด้วย ดีไม่ดีเธอเองก็อาจเคยเจอเรื่องคล้ายๆ กัน! อย่าทำให้ตัวเองดูเถื่อนๆ ทึ่มๆ ถ้าไม่รู้แล้วอวดฉลาดแถมหยาบคายเกินงาม ระวังถูกทิ้งกลางแชท ขอให้เป็นสุภาพบุรุษเสมอ อ่านสถานการณ์ให้ดี อย่าด่วนสรุปเอาเอง  ถ้าเธอเบื่อ จะเลิกคุยกับคุณก็ไม่เป็นไร อย่าหัวร้อนตีโพยตีพาย ก็บอกลากันแต่โดยดีแล้วหาสาวคนใหม่คุยต่อไป อย่าไปใส่อารมณ์กับเธอ ถ้าคุยกันถูกคอเหลือเกิน ก็ถึงเวลาแลกข้อมูลติดต่อกัน เช่น Skype หรือ AIM จะได้ไปคุยกันต่อในช่องทางอื่นได้สะดวกยิ่งขึ้น แต่ระวังอย่าเลือกช่องทางที่บอกชื่อ-นามสกุลจริง เช่น Facebook รอจนรู้จักกันดีกว่านี้แล้วค่อยให้ก็ยังไม่สาย
อย่าเปิดเผยข้อมูลส่วนตัว. อย่านัดเจอตัวเป็นๆ. อย่าทำอะไรผิดกฎหมาย. อย่าไซเบอร์บูลลี. พิมพ์ความสนใจร่วมกัน. ชวนคุยให้หายเขิน. อย่าไปถามว่าเขาน่ะสาวเทียมหรือสาวแท้. คุยกันสบายๆ. หาจุดร่วม. อย่าขี้โม้. ปล่อยมุขเป็นระยะ. รักษามาดหน่อย. ไปคุยต่อกันที่อื่น.
https://www.wikihow.com/Meet-and-Chat-With-Girls-on-Omegle https://www.wikihow.com/Meet-and-Chat-With-Girls-on-Omegle
Staying Safe Finding and Chatting with Girls